OpenLLM-France/wikimedia huggingface dataset:
# Mirakruz kalea 19

Mirakruz kalea 19 eraikina, baita ere Olatua etxea, Espainaiko itsusiena omen da Fernando Caballero Mendizabal arkitektoaren arabera. Eraikina Donostiako Gros auzoan dago eta 2018an altxatu zuen Ansa Zabaleta Arquitectos S.L.P bulegoak. Aurretik, eremu berean, Adolfo Morales de los Ríos arkitektoak 1888an frantses estiloko etxea zegoen; bizilagunek borroka luzea eraman zuten aurrera Donostiako Udala presionatzeko eta Moralesen eraikina babesteko ezer lortu gabe.

## Historia

Mirakruz 19ko eraikina Adolfo Morales de los Ríos arkitekto ospetsuak diseinatu zuen hasieran, eta 1888an eraiki zuten. Áncora elkarteak eta SOS Mirakruz 19 auzo-plataformak hainbat hilabetez borrokatu zuen eraistea geldiarazteko, baina, azkenean, 2017an egin zen, eta hurrengo urtean eraikita zegoen eraikin berria; ez du topaketa askorik eragin, eta eraikin itsusienen zerrendan sartu da. Eraikin berriak 'Olatua' izena du olatu baten itxura duelako, eta Ansa Zabaleta Arquitectos S.L.P.-k eraiki zuen.

## Eraikin itsusiena

Fernando Caballero Mendizabal arkitektoak 2024an zabaldu zuen haren ustez "Espainiako eraikin itsusienak" jasotzen zituen zerrenda. Beran, lehenengo postuan, hau zegoen. Euskal Herriko bakarra da aipatutako zerrendan.

## Erreferentziak

* ↑ https://www.diariovasco.com/san-sebastian/edificio-san-sebastian-encabeza-ranking-feos-20240326094239-nt.html
* ↑ https://web.archive.org/web/20240408172651/https://www.revistaad.es/articulos/el-edificio-mas-feo-de-espana-esta-en-la-ciudad-mas-bonita-san-sebastian

## Kanpo estekak

* (Gaztelaniaz):El Diario Vasco, 2024/03/26.
* (Gaztelaniaz):Jatorrizko eraikinaren irudia.
* Datuak: Q125393679
# Urbil Artola

Urbil Artola (Hondarribia, 1972) gipuzkoar musikaria da, Txomin Artolaren semea. Sorotan Bele taldeko gitarra-jotzailea eta abeslaria izan zen.

## Kanpo estekak

* Datuak: Q70893763
# Urtain

José Manuel Ibar Aspiazu —Urtain goitizenaz ezagunagoa— (Aizarnazabal, Gipuzkoa, 1943ko maiatzaren 14a - Madril, 1992ko uztailaren 21a) boxeolaria izan zen, Europako pisu astunen txapelduna 1970 eta 1971 urteetan.

## Biografia

Aizarnazabalen jaioa, ezizena haurtzaroko bizilekutik zetorkion: Zestoako Urtain baserritik, alegia. Gaztetan aizkolaria eta harri-jasotzailea izan bazen ere, boxeolari gisa egin zen famatu.
1968an boxeatzen hasi zen Ordizian, eta 27 garaipen lortu zituen segidan knock-outez. 1970, Madrilgo Kirol Jauregian, Urtainek Peter Weiland alemaniarra garaitu zuen knock-outez zazpigarren roundean, eta pisu astunen Europako txapelketa irabazi zuen.
Hala ere, 1970eko azaroaren 10ean, Londresko Wembley estadioan, titulua galdu zuen Henry Cooper britainiarraren aurka, bere bigarren porrota, baina hura izan zuen bere ibilbideko une goxoenetako bat, ikuskizuna emateaz gain, boxeolari trebea zela erakutsi baitzuen. Ondoren, titulua berreskuratu zuen Jack Bodell britainiarraren aurka, baina 1972an Jurgen Blin alemaniarraren aurka galdu zuen.
Anberesen, Jean Pierre Coopmanen aurka borrokatu zen Europako Txapelketa berreskuratu nahian, baina borrokalditik alde egin zuen. Hura izan zen haren azken borrokaldia, nahiz eta gero borroka libreko catcherra izan zen "Zestoako Tigrea" gaitzizenarekin.
Urtain oso ospetsua izan zen. Telebistak, irratiak eta prentsak saio eta elkarrizketa ugari eskaini zizkioten. Erretiratu zenean, negozioetan ez zuen zorte handirik izan, eta etsialdi bat zuela, bere buruaz beste egin zuen, Madrilgo bere etxeko 10. solairutik jauzi eginda.
Boxeolari izan zenean (1968-1977) 68 borrokalditan parte hartu zuen. Haietatik 53 irabazi zituen (41, knock-outez), 11 galdu eta 4 baliogabeturik bukatu ziren.

## Urtain Herri-kulturan

* Zarama musika taldeak, Urtain izeneko abestia eskaini zion. Jabier Muguruzak ere Urtain izeneko abesti bat ondu zion.
* Hirurogeiko eta laurogeiko hamarkadetan, hainbat taberna eta jatetxetan, Urtain izeneko plater konbinatua eskaintzen zen: arrautza frijituak, patatak eta xerra edo solomoa zeuzkan.

## Erreferentziak

* ↑ BoxRec: Jose Manuel Urtain. .
* ↑ Blogak.eus. «Boxeoa (II): Urtain vs Weiland» blogak.eus (Noiz kontsultatua: 2021-01-03).
* ↑ SL, TAI GABE DIGITALA. (2020-11-13). «Urtain gorenera iritsi zenekoa» naiz: (Noiz kontsultatua: 2020-11-20).

## Kanpo estekak

* Jose Manuel Ibar, Urtain: bizitzak K.O. utzitako boxeolari zestoarra
* Urtain boxeolariak txapela galdu zuenekoa
* Urtain boxeolariaren erakustaldiak Berrizen
* Jose Manuel Ibar, Urtain, Zestoako morroskoa
* 'Urtain', frankismoaren hautsitako jostailu baten amaiera tragikoa
* Datuak: Q9014287
# David González

David González (Bilbo, Bizkaia, 1979ko martxoaren 25a) baxu jotzailea da. Ospetsua da Berri Txarrak taldean aritu zelako, 2008tik 2019ra, Gorka Urbizurekin (ahotsa eta gitarra) eta Galder Izagirrerekin (bateria) batera. Horren aurretik, lehendabizi E-Virus 69 taldean aritu zen, eta ondoren Pi L.T. taldean, 2002tik 2005era. Hogei urteren ondoren taldeak "Balak airean" diska berria kaleratu du eta biran hasi dira diskoa aurkezten. Honekin batera, 2007an sortutako Cobra taldean jotzen du ere. Besteak beste, 2022an Madrilgo Morgan taldearekin jo zuen, Fito & Fitipaldis taldearen biraren barruan.

## Diskoak
### Pi L.T.

* Minus (Metak, 2002)
* Game Over (Metak, 2004)
* Balak airean (Balaunka, 2024)

### COBRA

* “The Strong Arm of the Rock” (Marion Cobretti Records, 2007)
* “Thriller!” (Kaiowas Records, 2011)
* “Covered, a selection of film scores” EP (Kaiowas Records, 2012)
* "Riffyard" (Marion Cobretti Records, 2016)
* "Fyre" CD/LP (Marion Cobretti Records, 2020)

### Berri Txarrak

* Payola (Roadrunner, 2009).
* Haria (Kaiowas, 2011).
* Denbora da poligrafo bakarra (Only in Dreams, 2014).
* “Bakarrik egoteko modu berri bat” EP (Only in Dreams, 2017)
* Infrasoinuak (Only in Dreams, 2017).

### In Thousand Lakes

* “Lifeless Waters” (Arise Records, 1998)

### Evirus69

* “Evirus69” (1999)
* “Plague” (2000)
* “Hypothermia” (Fragment Records, 2004)

### Rafa Rueda

* “Kea” (Metak, 2003)
* “Saredun Eskua” (Gaztelupeko Hotsak, 2006)

### Ehungarrenean Hamaika

* “Lauaxeta” (Gaztelupeko Hotsak, 2005)

### Anje Duhalde

* “Sorminetan” (Elkar, 2006)

### Petti

* “On“ (Gaztelupeko Hotsak, 2007)

### Gari (Hertzainak)

* “Esperantzara Kondenatua” (Elkar, 2007)

## Erreferentziak

* ↑ Berri Txarrak. (Noiz kontsultatua: 2016-6-5).
* ↑ (Gaztelaniaz) Metaleuskadi |, Por. «Cobra» Metal Euskadi (Noiz kontsultatua: 2019-12-01).
* ↑ «PI.L.T.» www.badok.eus (Noiz kontsultatua: 2019-12-01).

## Kanpo estekak

* Datuak: Q30156285
# Özlem Becerikli

Özlem Becerikli (Balikesir, Turkia, 1980ko martxoaren 21a) turkiar atleta paralinpiarra da, PO klaseko potentzia pisu altxatze egokituan aritzen den kirolaria. 2012ko Londresko Udako Paralinpiar JokoetanBrontzezko domina bat irabazi zuen –56 kg-ko kategorian. Kocaeli Büyüküehir Belediyesi Kaimingatik taldeko kidea izan da, eta bertan Üule Üahbazek entrenatu du.

## Kirol ibilbidea

Beceriklik 2010eko Munduko Powerlift Txapelketan brontzezko domina lortu zuen -52 kg-ko mailan, Kuala Lumpurren (Malaysia) egindako KPIaren barruan. Özlemek brontzezko beste domina bat irabazi zuen 2010ean Arabiar Emirerri Batuetako Fazzako Nazioarteko Powerlift Txapelketan, Dubain. 2011n, brontzezko domina lortu zuen Arafura Jokoetan, Darwinen (Australia).

## Nazioarteko palmaresa

| Urtea | Txapelketa | Lekua | Kategoria | Altxatze lorpenak |
| Representing Turkey ||||||
| 2010 | IPC Munduko txapelketa | Kuala Lumpur  Malaysia | -52 kg | 100 kg |
| 2010 | Nazioarteko Fazza pisu altxatze txapelketa | Dubai  Arabiar Emirerri Batuak | -52 kg | 114 kg |
| 2011 | Arafura Jokoak | Darwin  Australia | -52 kg | 102.5 kg |
| 2012 | Udako Paralinpiar Jokoak | Londres  Erresuma Batua | -56 kg | 118.0 kg |

## Erreferentziak

* ↑ «Ozlem Becerikli» London 2012 Paralympics (London Organising Committee of the Olympic and Paralympic Games).
* ↑ «Londra 2012 Paralimpik» archive.ph 2012-12-22 (Noiz kontsultatua: 2024-11-21).
* ↑ (Turkieraz) Paralimpik/Halter-Özlem Becerikli. GSB.
* ↑ (Turkieraz) «Engelleri kırarak Dünya üçüncüsü oldu» Kocaeli Haberci.
* ↑ Strong Performances on Day 2 of Powerlifting Championships. Paralympic 27 July 2010.
* ↑ Powerlifting - Athletes with a disability-Women. Sporting Pulse.

## Kanpo estekak

* Datuak: Q8079144
# Miriam Gómez

Miriam Gómez (Donostia, Gipuzkoa, 1998) aktorea da. 2002an Compañeros telesailean agertu eta gero, Goenkalen aritu da lanean 2008tik 2014 arte.

## Filmografia

* Compañeros (2002)
* Goenkale (2008-2014)

## Kanpo estekak

* Datuak: Q16518383
# Lorenz Werthmann

Lorenz Werthmann (Geisenheim, Hesse, 1858ko urriaren 1a - Friburgo, Baden-Wurtemberg, 1921eko apirilaren 10a) apaiz katoliko eta gizarte-langile alemaniarra izan zen. Caritasen sortzailea eta lehen presidentea izan zen.

## Biografia

Werthmann Geisenheimen jaio zen 1858ko urriaren 1ean. Hadamarreko bigarren hezkuntzako eskolara joan zen. Erromako Collegium Germanicum-en ikasi zuen eta bertan Filosofian Doktore eta Teologian Doktore tituluak jaso zituen.
Apaiz-ordenazioa Erroman jaso zuen, 1883an. Frankfurten denboraldi labur bat igaro ondoren, Werthmann Peter Joseph Blum gotzainaren idazkari bihurtu zen Limburg an der Lahnen. Kargu bera bete zuen Christian Roos bere ondorengoarekin. 1886an Friburgoko artzapezpiku hautatu zutenean, haren atzetik joan zen, eta handik, 1895etik aurrera, Caritas elkartea eraikitzen hasi zen. Apaiz bezala, "aita santuaren txanbelana" eta "artzapezpikuaren elizgizona" tituluak jaso zituen. 1897ko azaroaren 9an, Werthmannek Kolonian Alemania Katolikoarentzako Caritas Elkartea (DCV) sortu zuen, 1921etik Alemaniako Caritas Elkartea (DCV) bezala ezagutzen dena.
Bere garaiko behar eta miseria sozialei erantzun egokia ematea zen Werthmannen kezka. "Antolatzea, ikastea, publizitatea egitea" izan ziren Caritas elkartearen erregistroan idatzi zituen hiru zeregin nagusiak:
* Antolatzea: indarrak batzea esan nahi du, eta, ekintza bakanen ordez, sortzen diren sinergia-efektuekin, laguntza-sareak sortzea.
* Ikastea: Caritas (latinez, karitatea) «ez da bakarrik bihotz bero baten ariketa», baizik eta «zientzia bat, arte bat», eta horrek esan nahi du gaitasun teknikoa eta arrazionaltasun profesionala eskatzen dituela.
* Publizitatea egitea: Werthmannek Caritasen kontzientzia orokorra sortzeko ideiarekin lotu zuen helburu hori.
Werthmann Caritas aldizkariaren arduradun izan zen 1895ean lehen argitalpenarekin, 1921ean hil zen arte. K.D.St.V Arminia Freiburg im Breisgau CV-n eta 1898tik aurrera Unitas Ikasle Katoliko Zientifikoen Elkartean.
Werthmann alemaniar kolonialismoaren aldekoa izan zen, jentilen misioaren inguruko hainbat diskurtsotan bera ordezkatu zuen, eta Verein für das Deutschtum im Auslandeko kide ere izan zen. Werthmann oso konprometituta zegoen etorkinekin eta haien ongizatearekin. 1914an, Raphaelsvereineko zuzendaritza, zeregin nagusia emigranteei aholkularitza eta arreta ematea zuena, Werthmannen esku geratu zen, eta, ondorioz, haren bulego nagusia Limburg-era joan zen Friburgo-ra, eta han egon zen 1921ean Hanburgora joan zen arte.

## Erreferentziak

* ↑ «Quiénes somos» Caritas.
* ↑ Heiko Wegmann. (2006). «Dr. Lorenz Werthmann und seine kolonialen Schattenseiten» www.freiburg-postkolonial.de.
* ↑ «Beratung für Auswanderer, Rückkehrer, Geflüchtete, Berufstätige die im Ausland leben möchten.» www.raphaelswerk.de 2018-09-10.

## Kanpo estekak

* (Alemanez)Lorenz Werthmannen argitalpenen katalogoa Alemaniako Liburutegi Nazionalean
* Datuak: Q1749106
* Multimedia: Lorenz Werthmann / Q1749106
# Lucía Etcheverry

Lucía Etcheverry Lima (Salto, 1968ko uztailaren 2a) Uruguaiko gizarte langilea eta politikaria da, Fronte Zabaleko Herri Partaidetza Mugimendukoa.

## Biografia

Etcheverry 1993an Errepublikako Unibertsitatean lizentziatu zen gizarte-langintzan. Bere jarduera etxebizitza sozialaren arloan kontzentratu zen. MVOTMAko Etxebizitza Zuzendari Nazionala izan zen, eta Canelones Intendentziako Obra Zuzendaria ere bai.
2019ko hauteskundeetan Canelones departamentuko diputatua izan zen 2020-2025 aldirako. Hurrengo hauteskundeetan senatari hautatu zuten.

## Erreferentziak

* 1 2 «Lucía Etcheverry» MPP.
* ↑ «Salteña Lucía Etcheverry sería ministra de vivienda de Vázquez» La Prensa (Salto).
* ↑ «Lucía Etcheverry, senadora electa por el MPP» la diaria 2 de noviembre de 2024.

## Kanpo estekak

* Legegilea Lucía Etcheverry - Uruguaiko Parlamentua
* Datuak: Q113493583
# Ernesto Prat

Ernesto Prat Urzainki, Little ezizena duena, (Berriozar, 1978ko irailaren 25a) idazle nafarra da. Nekazaritzari eta zurgintzari lotutako ikasketak egin zituen eta alor askotan aritu da lanean. Skalariak taldearekin sei urte egin zituen eta Kalapite taldeko kide izan zen.
2008an Guardia Zibilarengandik ihes egin eta idazten hasi zen. 2009an, sasian zegoela, Pyrenaica aldizkariaren mendi ipuinen IV. lehiaketan lehen saria eskuratu zuen eta 2012an Iruñeko Udalak antolatutako Egile berrientzako euskarazko XXIII. literatur lehiaketan hirugarren saria irabazi zuen. 2013. urtean lehen eleberria argitara eraman zuen eta 2014an klandestinitate politikoa eta sexua uztartzen zituen Orpoz orpo eleberria idatzi zuen.
2017tik Baztanen egin den (H)Ilbeltza euskal nobela beltzaren astea antolatzaileetako bat izan da.
2020tik Ernesto Prat Lekarozko zinpeko alkatea da, Baztango udaletxean Baztango juradoaren zati bat dena.

## Ihesaldia

Dena da ETAren barruan, 2008an Ekin erakundekoa zela ziurtatu zuen gobernuak. Fernando Grande-Marlaskak, Espainiako epaileak Ernesto atxilotzeko agindua eman zuen, honen ondorioz ihesean ibili zen. Ihes egin eta berehala ETAko buruzagi bat zela esan zuen Guardia Zibilak. 2012an Urruñan atxiloturik, 2013ko maiatzean askatu zuten bere aurkako proba falten ondorioz 25.000 euroko fidantza ordaindu eta gero.

### Bitxikeriak

2018an Ernesto ETAko kidea zela ziurtatu zuen Ok diario hedabideak. Hedabide honek Lekarozko institutu bat salatu zuen DBH 4.go ikasleak Ernestoren Telleria eta gero, zer? liburua irakurtzera "derrigortu" zituelako.

## Liburuak

* Hiru ilargi laurden 2013
* Orpoz orpo 2014
* Telleria eta gero, zer? 2017
* Sokada baten hiru muturrak 2020. Lan honekin irabazi zuen Arratiako Zertu Kultur Elkarteak Igorreko Udalaren laguntzarekin antolatutako Kalenturak ipuin erotikoen lehiaketa.
* Bestaldean. Euskal iheslari politikoen bizipenak, Txalaparta argitaletxea 2022an. Jaione Dorairekin batera idatzitako saiakera. ISBN: 978-84-18252-90-7.

## Erreferentziak

* ↑ https://web.archive.org/web/20170302194530/http://www.berria.eus/paperekoa/1757/025/001/2017-01-14/ezkutukoa_azaleratzeko_beltza.htm
* ↑ https://www.diariodenavarra.es/noticias/navarra/zona-norte/2020/12/21/once-sus-quince-pueblos-eligen-alcalde-baztan-711865-1009.html
* ↑ https://irratia.naiz.eus/eu/info_irratia/20210422/ernesto-prat-lekarozko-zinpeko-alkatea-poliziaren-presentzia-itogarria-da-azken-egunetan
* ↑ http://www.baztan.eus/ayuntamiento/udal-antolaketa/bilkura-orokorra/
* ↑ Francia detiene a cabecilla terrorista de ETA más buscado Ernesto Prat. RPP Noticias 2012-01-25.
* ↑ http://www.eitb.eus/es/noticias/politica/detalle/868636/ernesto-prat--en-libertad-fianza-presunto-miembro-ekin/
* ↑ ttps://okdiario.com/espana/2018/01/17/instituto-navarra-obliga-leer-novela-euskera-terrorista-eta-1701141
* ↑ .http://www.argia.eus/albistea/ernesto-pratek-telleria-eta-gero-zer-liburu-berria-aurkeztu-du
* ↑ https://kultursharea.eus/ernesto-prat-urzainkik-irabazi-du-arratiako-ipuin-erotikoen-lehiaketa/

## Kanpo estekak

* http://arnoaesklabuendako.blogspot.com.es/
* Datuak: Q20492581
# Joana Biarnés

Joana Biarnés Florensa (Terrassa, Vallès Occidental, 1935eko irailaren 13a - Ibidem, 2018ko abenduaren 19a) kataluniar argazkilaria eta lehen emakume argazkilari-kazetaria izan zen. Txikitatik laguntzen zion bere aitari laborategian, kirolezko kazetaria zela, eta kazetarietako eskola batera joan zen. “Diario Pueblo” deitutako egunkarian lan egin zuen itxi arte, baina egunkariko langile askok ikusi zuten oso ona zela bere lan postuan.
Aktore famatuei egin zizkion elkarrizketak: Beatles eta Raphael besteak beste. 1985ean prentsako lana utzi zuen eta Balear Uharteko hoberenetako jatetxe bat ireki zuen.
* Datuak: Q17147977
* Multimedia: Joana Biarnés i Florensa / Q17147977
# Gilbert Scodeller

Gilbert Scodeller (Saint-Laurent-Blangy, 1931eko ekainaren 10a - Arras, 1989ko apirilaren 13a), Frantziako txirrindularia izan zen.

## Palmaresa

1952
* Paris-Valenciennes
1953
* Berlin
* Saint-Omer
* La Mancheko Tourreko etapa bat
* 2. Fourmiesko Sari Nagusian
1954
* Paris–Tours
* Paris-Valenciennes
1955
* Ferriere la Grande
* Jeumont
* Arras
* 2. Paris-Bruselan
* 4. Paris-Roubaixen
1956
* Pikardiako Tourra
* 3. Isberguesko Sari Nagusian
* 3. Paris-Valenciennesen
1957
* 2. Paris-Valenciennesen
* 2. Elfstedenronden
1958
* Mendebaldeko Tourra
1959
* Saint-Omer
* Akitaniako Zirkuitua
1960
* Vienneko Zirkuitua
* Champagne Tourreko etapa bat
1961
* Antibes

## Kanpo estekak

* Datuak: Q485051
# Borroka-kasko

Borroka-kaskoa edo kasko militarra soldaduaren burua babesteko jantzia da. Borroka-kaskoek mehatxu balistikoen eta inpaktu-indar sendoen aurkako babesa eskaintzen dute, eta haien erabilerak neurri handi batean murriztu ditu buruko lesioak, eta soldadu askoren bizitza salbatu du. Bat-bateko lehergailuek eta gatazka militar asimetriko modernoetako hiri-borrokako operazioek planteatzen dituzten erronka berrien aurrean, etorkizuneko borroka-kaskoek oso babesleak, arinak, eramateko erosoak eta komunikazio-sistemekin eta beste mota batekoekin bateragarriak izan behar dute.

## Erreferentziak

* ↑ (Ingelesez) «Combat Helmets and Blast Traumatic Brain Injury» JMVH (Noiz kontsultatua: 2024-12-01).

## Kanpo estekak

* Datuak: Q3579211
* Multimedia: Military helmets / Q3579211
# Portland gaztelua

Portland gaztelua, Ingalaterrako hegoaldeko kostaldeko Portland uhartean dagoen gaztelu bat da, Dorset konderrian.
1539-1541 artean eraikia izan zen.
# Corfe gaztelua

Corfe gaztelua, ingelesez Corfe Castle, Ingalaterrako hegoaldeko kostaldeko izen berdineko udalerriaren gain dagoen gaztelu bat da, Dorset konderrian.
Aurrez, leku honetan anglosaxoiek gotorlekua eraikia bazuten, 978an Eduardo Martiria anglosaxoi erregea bertan hil zen. Gaztelua Gilen Konkistatzailea errege normandiarrak 1066-1087 artean eraiki zuen, eta 1645ean erautsia izan zen. Gaur egun hondakinak bakarrik daude.
* Datuak: Q1236511
* Multimedia: Corfe Castle / Q1236511
# Patrick Hernandez

Patrick Pierre Hernandez (1949ko apirilaren 6a, Le Blanc-Mesnil, Paris), frantziar abeslari bat da, 1979an mundu osoan Born to Be Alive abedtiari esker ospetsu bilakatu zena.

## Diskografia
### Estudioko diskoak

* Born to Be Alive (1979)
* Crazy Day's Mystery Night's (1980)
* Good Bye (1981)

### Bilduma diskoak

* Born to Be Alive (1990)
* Best of Patrick Hernandez – Born to Be Alive (1998)

## Kanpo estekak

* Datuak: Q123121
# Jo de Haan

Jo de Haan (Klaaswaal, 1936ko abenduaren 25a - Huijbergen, 2006ko apirilaren 19a), Herbehereetako txirrindularia izan zen.

## Palmaresa

1959
* Champagne Tourreko etapa bat
* Mendebaldeko Tourreko etapa bat
* 3. Nationale Sluitingsprijsean
* 4. Baracchi Sarian
* 7. Midi Libren
1960
* Paris–Tours
* Pikardiako Tourra eta etapa bat
* Paris-Valenciennes
* 6. Alemaniako Itzulian
1961
* Vienneko Zirkuitua
* Isberguesko Sari Nagusia
* Erroma-Napoli-Erromako etapa bat
* Herbehereetako Itzuliko etapa bat
* Iparraldeko Tourreko etapa bat
* 3. Flandriako Tourrean
* 4. Bordele-Parisen
* 10. Milan-San Remon
1962
* Levanteko Itzuliko etapa bat
* Dunkerqueko Lau Eguneko etapa bat
* Midi Libreko etapa bat
* 8. Flèche Wallonnen
* 9. Bordele-Parisen
1963
* 3. Munduko errepideko txapelketan
* 7. Lieja-Bastogne-Liejan
1964
* Dunkerqueko Lau Egunetako etapa bat
* 6. Munduko errepideko txapelketan
1965
* Dinteloord
1966
* Opwijk

## Kanpo estekak

Jo de Haan - ProCyclingStats
* Datuak: Q1340292
* Multimedia: Jo de Haan / Q1340292
# Portland uhartea

Portland uhartea, ingelesez: Isle of Portland, Ingalaterrako hegoaldeko kostaldean dagoen uharte bat da, Mantxako kanalan, eta itsasaldien arabera Chesil hondartza luzeaz lur lehorrera lotua egon ohi da. Weymouth udalerritik 8 kilometro hegoaldera dago, Dorset konderrian.
Nagusiki kareharriz osatutako uhartea da. A354 errepidearen bidez bertatzatu daiteke. Portland harria nahiz Portland zementuak izena uharte honi zor diote, zementuak uharte honetatik ateratzen den harri mota horren kolorearen antza baitu.
Bestalde, bertan Portland gaztelua dago.
* Datuak: Q774215
* Multimedia: Isle of Portland / Q774215
# María Lourdes Albertos

María Lourdes Albertos Firmat (1927ko azaroaren 20a – 1986) espainiar hizkuntzalaria izan zen, Hispaniako onomastikan aditua. Baezako institutuaren latinezko katedraduna izan zen. Euskal toponimiari buruzko idazlanak ere egin ditu, Uxama Barcari buruzkoak hain zuzen ere.

## Bibliografia

* 1952. Nuevas divinidades de la antigua Hispania, Zephyrus 3: 49-63,
* 1964. Nuevos antropónimos hispánicos, Emerita 32: 209-252.
* 1965. Nuevos antropónimos hispánicos, Emerita 33.1: 109-143.
* 1966. La onomástica personal primitiva de Hispania: Tarraconense y Bética, Acta Salmanticensia 13, Salamanca.
* 1970. Alava prerromana y romana: estudio lingüístico. Estudios de Arqueología Alavesa, ISSN: 0425-3507, 4, 1970, 107-234 or.
* 1972a. Nuevos antropónimos hispánicos (2.), Emerita 40.1: 1-29.
* 1972b. Nuevos antropónimos hispánicos, Emerita 40.2: 287-318.
* 1972c. Los nombres eúscaros en las inscripciones Hispanorromanas y un Ibarra entre los Vettones, Arqueología Alavesa 5: 213-218.
* 1974. El culto a los montes entre los galaicos, astures y berones y algunas de las deidades más significativas. Estudios de Arqueología Alavesa 6: 147-157.
* 1974-75. Los célticos supertamáricos en la epigrafía, Cuadernos de Estudios Gallegos XXIX: 313-318.
* 1975. Organizaciones suprafamiliares en la España antigua, BSAA, XL-XLI.
* 1978. A propósito de la ciudad autrigona de Vxama Barca, Estudios de arqueología alavesa 9: 281-291.
* 1979. Vettones y Lusitanos en los Ejércitos Imperiales, Estudios dedicados a Carlos Callejo Serrano Cáceres, 31-51.
* 1983. Teónimos hispanos. José María Blázquez, Primitivas religiones ibéricas. II. Religiones prerromanas: 477-478. Madril: Ediciones Cristiandad.
* 1984. Problemas de onomástica personal en las inscripciones romanas de Asturias, Lletres Asturianes 12:37-53.
* 1985. La onomástica indígena del noroeste peninsular: astures y galaicos, III Coloquio sobre Lenguas y Culturas Paleohispánicas, Salamanca.

## Erreferentziak

* ↑ Rivera Blanco, Antonio. (2003). Historia de Álava. Nerea, 86 or. ISBN 9788489569959..
* Datuak: Q587199
# Daniel Sueiro

Daniel Sueiro (Ribasar, Coruña, 1931 – Madril, 1986ko irailaren 25a) espainiar eleberrigilea izan zen.

## Biografia

Lege-ikasketak egin zituen eta kazetari gisa jardun zuen. 1958. urtean eman zuen bere burua idazle gisa ezagutzera, La rebusca y otras desgracias ipuin-bildumarekin eta La carpa eleberriarekin. Los conspiradores (1964, Konspiratzaileak) eleberriarekin Literaturako Sari Nazionala irabazi zuen.

## Obra

Espainiako gerra ondoko narratiba probintzianoaren mugak gainditzeko gaitasuna erakutsi zuen bere hurrengo lanetan: La criba (1961, Bahea), Madrilgo kazetaritzari buruzko eleberri soziala; Toda la semana (1964, Aste osoa); Estos son tus hermanos (1965, Hauek dira zure anaiak), erbesteratu baten itzulerari buruzkoa; La noche caliente (1965, Gau beroa); Corte de la corteza (1969, Azalaren ebaketa), mendebaldeko zibilizazioaren deskribapen beldurgarria; Solo de moto (1967, Moto soloa), zientzia fikziozkoa. Bestalde, zinema eta telebistarako gidoiak ere idatzi zituen: El arte de matar (1958, Hiltzearen artea), Historia del franquismo o La flota roja (1983, Frankismoaren historia edo flota gorria). Beste zenbait lan aipagarri: El cuidado de las manos (1974, Eskuak nola zaindu); Servicio de navaja (1977, Labana zerbitzua); Balada de Manzanares (1987, Manzanaresko balada).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q8353693